CELEX: 22014D0187
Language: hu
Date: 2014-09-25 00:00:00
Title: Az EGT Vegyes Bizottság 187/2014 határozata (2014. szeptember 25.) az Európai Gazdasági Térségről szóló megállapodás IV. mellékletének (Energia) módosításáról [2015/1255]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/38
            
         AZ EGT VEGYES BIZOTTSÁG 187/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás IV. mellékletének (Energia) módosításáról [2015/1255]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az irodai berendezésekre vonatkozó közösségi energiahatékonysági címkézési programról szóló 106/2008/EK rendelet módosításáról szóló, 2013. február 5-i 174/2013/EU európai parlamenti és tanácsi rendeletet (1) bele kell foglalni az EGT-megállapodásba.
            
         
               (2)
            
            
               Az EGT-megállapodás IV. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás IV. melléklete 30. pontja (106/2008/EK európai parlamenti és tanácsi rendelet) szövegének helyébe a következő szöveg lép:
   „32008 R 0106: az Európai Parlament és a Tanács 2008. január 15-i 106/2008/EK rendelete az irodai berendezésekre vonatkozó uniós energiahatékonysági címkézési programról (HL L 39., 2008.2.13., 1. o.), az alábbi módosítással:
   
               —
            
            
               
                  32013 R 0174: az Európai Parlament és a Tanács 2013. február 5-i 174/2013/EU rendelete (HL L 63., 2013.3.6., 1. o.).
            
         E megállapodás alkalmazásában a rendelet rendelkezései a következő kiigazításokkal értendők:
   
               a)
            
            
               Az irodai berendezésekre vonatkozó energiahatékonysági címkézési programok koordinálására vonatkozó, az Amerikai Egyesült Államok kormánya és az Európai Unió között létrejött megállapodásra tett bármely utalást úgy kell értelmezni, hogy az referenciát foglal magában az Egyesült Államok Környezetvédelmi Felügyelősége (US Environmental Protection Agency, EPA) és a norvég ásványolaj- és energiaügyi minisztérium (Ministry of Petroleum and Energy), az izlandi ipari és innovációs minisztérium (Ministry of Industries and Innovation) és Liechtenstein gazdasági ügyek hivatala (Office of Economic Affairs of Liechtenstein) közötti levélváltásra vonatkozóan, kivéve a 11. cikket, amelyekben az előbbire tett utalás megmarad.
            
         
               b)
            
            
               A 4. cikk (5) bekezdésében szereplő »az Unió és harmadik országok« szövegrész alatt »az egyrészről az Unió vagy az EFTA-államok, másrészről harmadik országok« szövegrész értendő. A »Bizottság vagy a tagállamok […] megvizsgálhatják« szövegrész alatt a »Bizottság vagy a tagállamok vagy az EFTA-államok hatáskörükön belül […] megvizsgálhatják« szövegrész értendő.
            
         
               c)
            
            
               A 12. cikk (3) bekezdésében az első mondatban a »Bizottság« szó alatt az »EFTA-államok és a Bizottság hatáskörükön belül« szövegrész értendő.
            
         
               d)
            
            
               A 13. cikk nem alkalmazandó.”
            
         2. cikk
   A 174/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 63., 2013.3.6., 1. o.
   
   
      (2)  Alkotmányos követelmények fennállását nem jelezték.